**Referat fra FAU-møte 17.04.2024**

**Tilstede:**

Per Tore (Rektor) og Eirik (FAU-leder)

1. Klasse: Trine (1A) og Espen (1B)
2. Klasse: Heidi (2A) og Marius (2B)
3. Klasse: Veronica (3A)
4. Klasse: Hilde (4A) og Tordis (4B)
5. Klasse: Christine (5A), Torbjørn (5B)
6. Klasse: Sigbjørn (6A), Bjørn (6B)
7. Klasse: Lydia (7A) og Kjersti (7B)

**Referent:**

* Veronica

**Informasjon fra rektor:**

* **Hva skjer på skolen**
  + Mye kjekt som skjer på skolen for tiden (karneval, matematikkdag etc.)
  + Neste uke blir det skoletur Dalsnuten/Kubbetjørn. Skolens ansatte gleder seg veldig til dette.
* **Skolevei**
  + Rektor har dialog med Stavanger kommune om å etablere en [hjertesone](https://www.tryggtrafikk.no/barnehage-og-skole/hjertesone-tryggere-skolevei/) rundt skolen for å gjøre skoleveien ekstra trygg.
  + Rektor har dialog med entreprenør som leder byggeprosjektet ved skolen der det bygges [ny undergang og sykkelvei under Sandvikveien](https://www1.stavanger.kommune.no/nn/bolig-og-bygg/byggeprosjekter-ny/sandvikveien-kulvert-og-sykkelvei/?fbclid=IwZXh0bgNhZW0CMTEAAR21h9V3733fGxIrYbXdYGIxnOq277R4eYnYHfV5fwvtUEBaYwKrjN4dc6o_aem_AYZH0BQpqiQAEolZZX_bWKeBwvB6sLrtc98Z9kEpPKgkEaU9pbRmTsIcBeQQx7qH60gUlaTEs9yZMXfCvCrwXnhE). Dersom foreldre har tilbakemeldinger eller innspill knyttet til dette prosjektet, meld de gjerne inn til rektor. Følg gjerne Facebook-gruppen [Ja til tryggere trafikk rundt Kvaleberg skole](https://www.facebook.com/groups/454005091754582/).
  + FAU-representant har vært i kontakt med entreprenør og har noen innspill til rektor som vil sendes i en epost.
  + Enkelte barn tar buss til skolen og har de veldig travelt når de går av bussen og skal krysse bilveien. FAU oppfordrer foreldre til å snakke med barna sine om farlige trafikksituasjoner som kan oppstå.
* **Skolemat**
  + Det har vært mye debatt om skolemat i mediene den siste tiden.
  + Kommunen endrer på skolematordninger og innfører foreldrebetaling på de skolene som velger å fortsette med ordningen.
  + Innstillingen til skolen er at det bør være alle eller ingen, ikke kun til de som velger å betale for det. I tillegg forteller rektor at skolen ikke er bygningsmessig tilrettelagt (hygiene og logistikk) for en skolematordning slik det er nå.
  + FAU har bedt om tilbakemeldinger fra foreldre i alle klasser. Flertallet stemmer ned forslaget om å innføre skolemat med foreldrebetaling. Blant FAU-representantene er det flere som argumenterer for at en skolematordning der alle får skolemat og det legges til rette for det logistikk- og hygienemessig ville vært kjempepositivt.
* **Overnattingstur i 7. klasse (nytt kompetansemål)**
  + Det er satt et nytt kompetansemål i læringsplanen at det skal gjennomføres overnattingstur i 7. klasse. Dette vil fremover bakes inn i den tradisjonelle Vier-turen. Skolen vil legge til rette for dette, men trenger fortsatt foreldrebidrag til gjennomføring. Skolen tar kostnad for overnatting på leirstedet. Foreldre (gjennom klassekassen) står for mat og transport.
  + Det er dialog med andre skoler i Stavanger om å finne et felles opplegg slik at det ikke blir store forskjeller mellom skolene.
  + Aksjon: Må sjekke om foreldre trenger politiattest for å overnatte med klassene.

**Valg av SU-leder**

* Samarbeidsutvalget (SU) er skolens øverste rådgivende organ og her er alle partene i skolen representert: elever, foreldre, undervisningspersonalet, andre tilsatte og to representanter fra kommunen, hvor rektor skal være den ene. SU har rett til å uttale seg i alle saker som gjelder skolen.
* Veronica er valgt til ny SU-leder på Kvaleberg skole.

**Oppfølging av saker fra forrige FAU-møte**

* **Sosiale medier**
  + FAU oppfordret alle klasser til å diskutere problemstillingen knyttet til sosiale medier på vårens foreldremøter. Tilbakemeldingen var at det var stort engasjement på alle trinn. På 1.-5. trinn var det stor enighet rundt å holde på anbefalt aldersgrense som er 13 år. På 6.-7. trinn var det mer delte meninger da det allerede er mange som har sosiale medier.
  + FAU vil med bakgrunn i tilbakemeldingene utarbeide en felles digital veileder for skolen.
    - Aksjon: Lage et førsteutkast til digital veileder med bakgrunn i tilbakemeldinger fra diskusjoner på foreldremøter (Veronica og Christine)
* **Ressursteam**
  + Det ble informert om ressursteam på flere foreldremøter. Dersom det fortsatt er informasjonsbehov rundt dette i klassene, ta kontakt med FAU-leder.
* **Rollebeskrivelse klassekontakt**
  + FAU har oppdatert rollebeskrivelsen for klassekontakter.

**Saker i FAU**

* **Kommunikasjonskanaler for klassene**
  + Spond er den foretrukne kommunikasjonsplattformen for kommunikasjon mellom klassekontakter og foreldre. Her kan en både informere alle, utvalgte grupper (eks jenter i 3A) og enkeltvis.
* **Egen hjemmeside for FAU**
  + Det er et ønske fra FAU om å etablere en egen informasjonsside, da all informasjon i dag må via rektor for å publiseres på skolens hjemmesider/Vigilo.
  + Aksjon: Sjekke hva andre skoler i Stavanger gjør
* **Støtte til klasseturer**
  + Dersom noen elever ikke har økonomi til å delta på klasseturer, så skal i utgangspunktet klassekassen dekke dette. FAU bidrar med en liten sum per år til alle klasser som kan brukes til ulike formål.
* **Skjermfri uke:**
  + Prosjektgruppen lurer på om FAU har noe budsjett knyttet til Skjermfri uke?
    - Svar: Støtte fra FAU kan tildeles inntil 5000 kr.
  + Prosjektgruppen har sjekket med mange ulike aktører. Noen krever betaling, mens andre har gratis tilbud. Prosjektgruppen har blant annet kontaktet:
    - Viking fotballklubb, Skolekoret, Lucky Bowl, Pådriv, Jærmuseet, Sørmarka Arena, Flaks sjongleringsgruppe, Stavanger skateklubb, Steps, Rush og UiS.
  + Skjermfri uke er uke 23

**Informasjon fra økonomisjef i FAU**

* **Utlegg:** Alle utlegg sendes til Christine Berg for refusjon.
* **Klassekasser:** Alle klasser har en klassekasse med tilknyttet vipps. Denne brukes til gaver og arrangementer/klasseturer.
* **Status klassekasser:**
  + 1. klasse: ca. 4.000 kr
  + 2. klasse: ca. 2.000 kr
  + 3. klasse: ca. 7.000 kr
  + 4. klasse: ca. 7.000 kr
  + 5. klasse: ca. 8.000 kr
  + 6. klasse: ca. 12.000 kr
  + 7. klasse: ca. 22.000 kr
* Status FAU: 52.000 kr

**Dato for neste møte:**

Juni 2024 (eksakt dato ikke satt)